नाटक मनुष्य में यथार्थ का बोध जगाता है: सुमन
पालीटेक्निक कालेज में इप्टा का कार्यक्रम।
भास्कर न्यूज | रायगढ़
बाइसवें राष्ट्रीय नाट्य समारोह के पहले दिन अाजमगढ़ के कलाकार प्रभात त्रिपाठी, डॉ. अजय जोशी, पुणे, शेखर मलिक, जमशेदपुर, ममता पंडित ने कलामंडली नई दिल्ली का नाटक ‘नुगरा का तमासा’ का मंचन किया। मंच पर अभिनेता के रूप में नाटक के लेखक, निर्देशक सुमन कुमार ही अनेक पात्रों को जीवंत कर रहे थे।
नाटक लोककथा पर आधारित था। किसी लोक कथा का ढांचा किस तरह अंधविश्वास, लोक विश्वास, कथा रूढ़ियों से बुना होता है और उनमें अपने समसामयिक तथ्यों को समोने की कितनी प्रबल शक्ति होती है ‘नुगरा का तमासा’ के माध्यम से सुमन कुमार ने इसे साबित कर दिया। ‘पंचतंत्र’ की कहानियों जैसी बुनावट के साथ एक कहानी के भीतर से ही दूसरी कहानी गढ़ते हुए नाटक आगे बढ़ता है। एक ही अभिनेता द्वारा अपनी आवाज और अपनी देह के माध्यम से अनेक पात्रों को जीवंत करना अचंभित करता है। लोककथा का सहज प्रवाह परंतु उसमें अभिनेता केन्द्रित संयम एवं संतुलन सुमन कुमार की वैचारिक परिपक्वता और गंभीरता को ही रेखांकित करता है। मंच पर उनके अनेक कलाकार साथी संगीत मंडली में बैठे थे, जो उनकी कथा के प्रवाह में संगीत के विभिन्न उतार-चढ़ावों के माध्यम से सक्रिय भूमिका निभा रहे थे। सितार पर उमाशंकर, हारमोनियम के साथ गायक मुकेश भारती एवं योगेश पांडे, ढोलक पर चंद्रदीप और बांसुरी पर स्थानीय कलाकार जितेन्द्र चतुर्वेदी, वेशभूषा एवं प्रस्तुति प्रबंधक स्मिता पाराशर, मंच सज्जा एवं प्रकाश-संचालन अरबिंद सिंह, ध्वनि प्रभाव प्रतिभा सिंह थे।
नाटक की समाप्ति के बाद इप्टा रायगढ़ की वार्षिक पत्रिका ‘रंगकर्म’ का विमोचन संगीत नाटक अकादमी नई दिल्ली के उपसचिव सुमन कुमार द्वारा किया गया। इप्टा का स्मृति चिन्ह पूर्व निदेशक तकनीकी शिक्षा डॉ. बीएस बल ने सुमन कुमार को प्रदान किया। इसी तरह सभी कलाकारों को स्व. जितेन्द्र रघुवंशी और स्व. जुगलकिशोर की स्मृति को समर्पित स्मृति चिन्ह दिए गए।
नाटक पेश करते कलाकार।
hin_Deva hin_Deva bho_Deva mai_Deva hin_Deva hin_Deva hin_Deva